title: Sen to Chihiro no Kamikakushi
text: Sen to Chihiro no Kamikakushi (títol orichinal en chaponés: 千と千尋の神隠し, estrenata en Aragón con o títol en castellano El viaje de Chihiro) ye una cinta chaponesa de cine d'animación de l'anyo 2001, dirichida por Hayao Miyazaki y producida por Toshio Suzuki con guión de Hayao Miyazaki, con as voces de Rumi Hiiragi, Miyu Irino, Mari Natsuki, Takeshi Naito, Yasuko Sawaguchi, Tsunehiko Kamijō, Takehiko Ono y Bunta Sugawara.
  
  Spirited Away conta l'historia de Chihiro Ogino, una nina de 10 anyadas d'edat que, entre que se muda a un nuevo vezindato, ingresa a lo mundo de Kami (espritos d'o folclore xintoísta chaponés). Dimpués de que a broixa Yubaba convierte a los suyos pais en tocíns, Chihiro prene un treballo en a casa de banyos de Yubaba pa trobar una traza de liberar-se a ella mesma y a los suyos pais y tornar a lo mundo humán.
  
  Lanzada orichinalment en Chapón o 20 de chulio de 2001 por o distribuidor Toho, a cinta recibió elochios universals,  replegando 383,4 millons de dolars en a taquilla mundial. Con freqüencia se considera una d'as prencipals obras d'o sieglo XXI, asinas como una d'as millors cintas animadas nunca realizadas.
  
  Referencias 
  
  Cintas de Chapón
  Cintas de cine d'animación
  Cintas en chaponés